CELEX: 62022CN0115
Language: fi
Date: 2022-02-17 00:00:00
Title: Asia C-115/22: Ennakkoratkaisupyyntö, jonka Unabhängige Schiedskommission Wien (Itävalta) on esittänyt 17.2.2022 – E.N.

23.5.2022   
            
            
               FI
            
            
               Euroopan unionin virallinen lehti
            
            
               C 207/16
            
         
      Ennakkoratkaisupyyntö, jonka Unabhängige Schiedskommission Wien (Itävalta) on esittänyt 17.2.2022 – E.N.
      (Asia C-115/22)
      (2022/C 207/23)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Unabhängige Schiedskommission Wien
      
         Pääasian asianosaiset
      
      
         Hakija: E.N.
      
         Muut osapuolet: Nationale Anti-Doping Agentur Austria GmbH (NADA), Österreichischer Leichtathletikverband (ÖLV), Word Anti-Doping Agency (WADA)
      
         Ennakkoratkaisukysymykset
      
      
                  1)
               
               
                  Onko sellaisissa tiedoissa, että määrätty henkilö on syyllistynyt tiettyyn dopingrikkomukseen ja että hänen osallistumisensa (kansallisiin ja kansainvälisiin) urheilukilpailuihin on tämän rikkomuksen vuoksi kielletty, kyse luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annetun Euroopan parlamentin ja neuvoston asetuksen (EU) 2016/679 (1) (yleinen tietosuoja-asetus) 9 artiklassa tarkoitetuista terveystiedoista?
               
            
                  2)
               
               
                  Onko yleinen tietosuoja-asetus, kun erityisesti otetaan huomioon sen 6 artiklan 3 kohdan toinen alakohta, esteenä sellaiselle kansalliselle lainsäädännölle, jossa säädetään riippumattoman välityslautakunnan (USK) päätöksen kohteena olevan henkilön nimen sekä toimintakiellon pituuden ja perusteiden julkaisemisesta ilman, että julkaistuista tiedoista voidaan päätellä asianomaisen henkilön terveystietoja? Onko tässä yhteydessä merkitystä sillä, että kansallisen lainsäädännön mukaan nämä tiedot voidaan jättää ilmoittamatta yleisölle vain silloin, kun asianomainen henkilö on harrasteurheilija, alaikäinen henkilö tai henkilö, joka tietoja tai muita vihjeitä antamalla on merkittävästi edistänyt mahdollisten dopingrikkomusten paljastumista?
               
            
                  3)
               
               
                  Edellytetäänkö yleisessä tietosuoja-asetuksessa, kun erityisesti otetaan huomioon sen 5 artiklan 1 kohdan a ja c alakohdassa vahvistetut periaatteet, että ennen julkaisemista on joka tapauksessa suoritettava etujen punninta, jossa otetaan huomioon yhtäältä julkaisemiseen liittyvät asianomaisen henkilön henkilökohtaiset intressit ja toisaalta julkinen etu, joka koskee tietoa urheilijan tekemästä dopingrikkomuksesta?
               
            
                  4)
               
               
                  Onko tieto siitä, että määrätty henkilö on syyllistynyt tiettyyn dopingrikkomukseen ja että häntä on tämän rikkomuksen vuoksi kielletty osallistumasta (kansallisiin ja kansainvälisiin) urheilukilpailuihin, yleisen tietosuoja-asetuksen 10 artiklassa tarkoitettua rikostuomioihin ja rikoksiin liittyvien henkilötietojen käsittelyä?
               
            
                  5)
               
               
                  Jos neljänteen kysymykseen vastataan myöntävästi: Onko liittovaltion vuoden 2021 antidopinglain 2021:n 8 §:n nojalla perustetussa USK:ssa kyse yleisen tietosuoja-asetuksen 10 artiklassa tarkoitetusta viranomaisesta?
               
            
         (1)  Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annettu Euroopan parlamentin ja neuvoston asetus (EU) 2016/679 (yleinen tietosuoja-asetus) (EUVL 2016, L 119, s. 1).